stanford-oval/wikipedia huggingface dataset:
Aristeas Prokonnesoslainen

Aristeas (m.kreik. Ἀριστέας) oli puolilegendaarinen kreikkalainen runoilija ja ihmeidentekijä. Hän vaikutti Vähän-Aasian Prokonnesoksessa eli nykyisellä Marmaran saarella 600-luvulla eaa.
Herodotos kertoo, että korkea-arvoiseen sukuun kuulunut Aristeas olisi kaatunut kuolleena maahan huovuttajan luona ollessaan. Huovuttaja sulki liikkeensä ja lähti hakemaan Aristeaan sukulaisia, mutta ruumis oli kadonnut ennen kuin sukulaiset ehtivät paikalle. Seitsemän vuotta myöhemmin Aristeaan kerrottiin ilmestyneen esiin Prokonnesoksessa ja kirjoittaneen Arimaspeia (m.kreik. Ἀριμάσπεια) -runon, minkä jälkeen hän katosi uudelleen.
Arimaspeia kertoo Aristeaan matkoista kaukana pohjoisessa. Hän oli tavannut siellä issedonialaisten heimon, jolta hän oli saanut tietoja vielä kauempana pohjoisessa asuneista fantastisista kansoista: yksisilmäisistä arimaspeista, jotka taistelivat kulta-aarteita vartioivien aarnikotkien kanssa, sekä hyperborealaisista, joiden luona Apollon asui talvella. Runosta on jäljellä vain katkelmia.
Herodotoksen kertoman mukaan Aristeas ilmestyi 240 vuotta kuolemansa jälkeen Metapontionissa, eteläisessä Italiassa. Hän käski, että hänelle tuli pystyttää patsas ja Apollonille uusi alttari. Hän kertoi matkustaneensa kuolemansa jälkeen Apollonin seurassa pyhän korpin hahmossa.
Alejandro

Alejandro on espanjalainen etunimi.
Tunnettuja Alejandroja

Alejandro Abrines, Álex Abrines, espanjalainen koripalloilija
Alejandro Agag, espanjalainen liikemies, poliitikko ja moottoriurheiluvaikuttaja
Alejandro Alfaro, espanjalainen jalkapalloilija
Alejandro Amenábar, espanjalainen elokuvaohjaaja
Alejandro Aravena, chileläinen arkkitehti
Alejandro Arribas, espanjalainen jalkapalloilija
Alejandro Avila, meksikolainen näyttelijä
Alejandro Barahona, espanjalainen näyttelijä
Alejandro Bedoya, kolumbialais-yhdysvaltalainen jalkapalloilija
Alejandro Antonio Buccolini, argentiinalainen katolinen piispa
Alejandro Cárdenas, meksikolainen pikajuoksija
Alejandro Cardona, costaricalainen säveltäjä
Alejandro Casañas, kuubalainen aitajuoksija
Alejandro Darío Gómez, Papu Gómez, argentiinalainen jalkapalloilija
Alejandro Domínguez, argentiinalainen jalkapalloilija
Alejandro Falla, kolumbialainen tennispelaaja
Alejandro Faurlín, argentiinalainen jalkapalloilija
Alejandro Fernández Feo-Tinoco, venezuelalainen katolinen piispa
Alejandro Fernández Iglesias, Álex, espanjalainen jalkapalloilija
Alejandro Giammattei, Guatemalan presidentti
Alejandro Gómez, espanjalainen kestävyysjuoksija
Alejandro González Iñárritu, meksikolainen elokuvaohjaaja
Alejandro Rejón Huchin, meksikolainen runoilija, kulttuuripäällikkö ja toimittaja
Alejandro Jiménez Lafeble, chileläinen katolinen piispa
Alejandro Jodorowsky, chileläinen näyttelijä ja elokuvaohjaaja
Alejandro A. Lanusse, argentiinalainen kenraali, Argentiinan presidentti 1971–1973
Alejandro Lerner, argentiinalainen muusikko
Alejandro Lerroux, Espanjan pääministeri 1933–1935
Alejandro Montecchia, argentiinalainen koripalloilija
Alejandro Moreno, venezuelalainen jalkapalloilija
Alejandro Navarro, espanjalainen karateka
Alejandro Olalia, filippiiniläinen katolinen arkkipiispa
Alejandro "Alex" Olmedo, perulainen tennispelaaja
Alejandro Pedraz, espanjalainen jääkiekkoilija
Alejandro Pozuelo, espanjalainen jalkapalloilija
Alejandro Rose-Garcia, Shakey Graves, yhdysvaltalainen muusikko ja näyttelijä
Alejandro Sabella, argentiinalainen jalkapalloilija ja valmentaja
Alejandro Sanz, espanjalainen pop-muusikko
Alejandro Silva, chileläinen rock-kitaristi
Alejandro Solalinde, meksikolainen pappi ja ihmisoikeusaktivisti
Alejandro de la Sota, espanjalainen arkkitehti
Alejandro Toledo, Perun presidentti 2001-2006
Alejandro de Tomaso, argentiinalainen kilpa-autoilija
Alejandro Urgellés, kuubalainen koripalloilija
Alejandro Valverde, espanjalainen ammattipyöräilijä
Alejandro Yepes Balsalobre, Álex, espanjalainen futsalpelaaja
Alejandro Zambra, chileläinen runoilija ja kirjailija
Tunnettuja Alejandroja > Kuvitteellisia Alejandroja

Alejandro de la Vega, Zorron isä Johnston McCulleyn taskukirjoissa sekä niihin perustuvissa sarjakuvissa ja elokuvissa
Muut

Alejandro voi tarkoittaa myös seuraavia asioita:
"Alejandro", Lady Gagan The Fame Monster -EP-levyn kappale ja single
Alla Tšerkasova

| Mitalit | Mitalit | Mitalit |  |
| --- | --- | --- | --- |
|  Tšerkasova olympiamitalinsa kanssa vuonna 2021. |  Tšerkasova olympiamitalinsa kanssa vuonna 2021. |  Tšerkasova olympiamitalinsa kanssa vuonna 2021. |  |
Maa:   Ukraina
Naisten paini
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | 68 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 2018 | 68 kg |  |
|  Pronssia | Moskova 2010 | 67 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Bukarest 2019 | 68 kg |  |
|  Hopeaa | Belgrad 2012 | 67 kg |  |
|  Pronssia | Riika 2016 | 75 kg |  |
|  Pronssia | Novi Sad 2017 | 69 kg |  |
|  Pronssia | Rooma 2020 | 68 kg |  |
Alla Kostjantynivna Tšerkasova (ukr. Алла Костянтинівна Черкасова (s. 5. toukokuuta 1989 Lviv, Ukrainan SNT, Neuvostoliitto) on ukrainalainen naispainija, olympiamitalisti, maailman- ja euroopanmestari.
63–75 kilogramman painoluokissa kilpaillut Tšerkasova voitti olympiapronssia Tokiossa 2020, maailmanmestaruuden Budapestissa 2018, MM-pronssia Moskovassa 2010 ja viisi EM-mitalia joiden joukossa mestaruus Bukarestista 2019. Rio de Janeiron kesäolympialaisissa 2016 Tšerkasova sijoittui 11:nneksi.
Aiheesta muualla

Kuvia tai muita tiedostoja aiheesta Alla Tšerkasova Wikimedia Commonsissa
Alla Tšerkasova Kansainvälinen olympiakomitea. (englanniksi)
Ali Abdullah Saleh

| Ali Abdullah Saleh> علي عبد الله صالح |
| --- | --- |
 Ali Abdullah Saleh vuonna 2004.
Jemenin 1. presidentti
 22. toukokuuta 1990 – 27. helmikuuta 2012  
Seuraaja:  Abdrabuh Mansur Hadi
Jemenin arabitasavallan 6. presidentti
 18. heinäkuuta 1978 – 22. toukokuuta 1990  
Edeltäjä:  Ahmad al-Ghashmi
Henkilötiedot
Syntynyt: 21. maaliskuuta 1942 Bayt al-Ahmar,  Jemen
Kuollut: 4. joulukuuta 2017 (75 vuotta)
Arvonimi: sotamarsalkka
Tiedot
Puolue:  Yleinen kansankongressi
Uskonto:  Zaidilainen šiialaisuus
Ali Abdullah Saleh (arab. علي عبد الله صالح‎, ʿAlī ʿAbdullāh Ṣāliḥ, 21. maaliskuuta 1942 Bayt al-Ahmar – 4. joulukuuta 2017) oli sotamarsalkka ja Jemenin presidentti. Hän oli Jemenin arabitasavallan eli Pohjois-Jemenin presidentti 1978–1990 ja yhdistyneen Jemenin tasavallan presidentti vuodesta 1990. Saleh hallitsi Jemeniä aina vuoteen 2012 saakka, jolloin hän luopui vallasta Jemenin vallankumouksen yhteydessä. Sittemmin hän liittoutui pohjoisen kapinaliikkeen huthien kanssa ja maassa syttyi sisällissota huthien, Salehin kannattajien ja Abdrabuh Mansur Hadin kansainvälisesti tunnustetun hallinnon välillä. Huthien ja Salehin liitto alkoi horjua vuonna 2017 Salehin vihjatessa olevansa valmis sopimukseen sotaan sekaantuneen Saudi-Arabian kanssa ja lopulta Salehin kannattajien ja huthien välillä syttyi taisteluja. Saleh sai surmansa huthien hyökkäyksessä hieman Sanaan eteläpuolella.
Elämäkerta > Pohjois-Jemen

Ali Abdullah Saleh syntyi 21. maaliskuuta 1942 jemeniläiseen sanhan-heimoon Bayt al-Ahmarin kaupungissa. Pohjois-Jemenin sisällissodassa Saleh taisteli tasavaltalaisten puolella Saudi-Arabian tukemia kuningasmielisiä vastaan. Kun presidentti Ahmad al-Ghashmi vuonna 1978 salamurhattiin, Saleh nimitettiin väliaikaiseen presidenttineuvostoon ja pääesikunnan päällikön sijaiseksi. Vain kuukausi myöhemmin Pohjois-Jemenin parlamentti nimitti hänet maan presidentiksi. Saleh valittiin monien ulkomaalaisten tarkkailijoiden yllätykseksi presidentiksi myös vaaleissa vuosina 1982 ja 1988. Salehin presidenttikaudella nousi esiin kysymys Pohjois- ja Etelä-Jemenin yhdistymisestä. Kommunistien hallitsemaa etelää tuki Neuvostoliitto, mutta sen romahdettua tuli tavoite Jemenien yhdistymisestä mahdolliseksi. Saleh julistettiin uuden yhtenäisen Jemenin tasavallan presidentiksi toukokuussa 1990.
Elämäkerta > Yhdistyneen Jemenin presidentti

Uusi yhdistynyt Jemen oli sisäisesti epävakaa. Vuonna 1994 syttyi Jemenin sisällissota etelän julistautuessa jälleen itsenäiseksi. Etelän itsenäisyyttä kesti kuitenkin vain kaksi kuukautta Salehin pohjoisen asevoimien murskattua etelän vastarinnan. Maan parlamentti valitsi hänet jälleen presidentiksi vuonna 1994, ja vuoden 1999 vaaleissa hän sai virallisten lukujen mukaan 96,2 % äänistä. Maan epävakaus ei kuitenkaan päättynyt tähänkään, ja ongelmia tuottivat esimerkiksi Afganistanin sotaan Neuvostoliittoa vastaan osallistuneet jemeniläiset islamistit, jotka olivat alkaneet palata kotimaahansa. Sieppaukset räjähtivät käsiin,selvennä ja vaikka tapaukset olivat pitkään väkivallattomia, joulukuussa 1998 sai neljä länsimaista turistia surmansa erään ryhmittymän yrittäessä siepata 16 hengen turistiryhmän. Vuoden 2000 lokakuussa al-Qaidaan yhteyksissä oleva järjestö pommitti Yhdysvaltain laivaston hävittäjää USS Colea Adenin kaupungin satamassa, ja 17 amerikkalaista sai surmansa. Saleh salli iskun jälkeen Yhdysvaltojen toimia Jemenin rajojen sisällä islamisteja vastaan, mikä taas kasvatti hänen vastustustaan. Syyskuun 11. päivän terroritekojen jälkeen vuonna 2001 CIA kiihdytti toimiaan osana niin sanottua terrorismin vastaista sotaa, ja Saleh alkoi saada yhteistyötä vastaan Yhdysvalloista taloudellista tukea. Aikaisemmin samana vuonna oli viety myös läpi uudistus, joka pidensi presidentin virkakauden viidestä vuodesta seitsemään, ja samalla muodostettiin presidentin nimittämä 111-henkinen šuuravaltuusto.
Vuoden 2004 kesäkuussa entinen parlamentin edustaja Hussein al-Houthi aloitti aseellisen vastarinnan Salehin hallintoa vastaan. Al-Houthi sai vielä saman vuoden aikana surmansa verisissä taisteluissa, mutta hänen kannattajansa eli huthit jatkoivat vastarintaa Salehia vastaan maan pohjoisosassa Saadan maakunnassa. Samanlainen vastarintaliike syntyi myös etelässä (Etelän liike), mutta sillä ei ollut samanlaista tehokasta poliittista johtoa kuin hutheilla. Korruptio aiheutti köyhyyden lisääntymistä, ja esimerkiksi vuonna 2005 mielenosoittajia kuoli polttoaineen tukien poistamista vastustaneissa mellakoissa. Tilanteesta huolimatta Saleh sai 77 % äänistä syyskuussa 2006 järjestetyissä presidentinvaaleissa.
Elämäkerta > Arabikevät ja vallasta luopuminen

Taloudellinen tilanne ja poliittisten uudistusten puute kasvattivat edelleen Salehin vastustusta ja johtivat Jemenin vallankumoukseen. Vuonna 2011 Saleh lupasi erota tehtävästä kuukauden sisällä, mutta kun hän toukokuussa 2011 perui lupauksensa, mielenosoitukset häntä vastaan alkoivat uudelleen. Kesäkuussa samana vuonna Saleh haavoittui presidentin asuntoa vastaan tehdyssä sinkoiskussa. Saleh matkusti hoitoon Yhdysvaltoihin ja palasi Jemeniin helmikuussa 2012, mikä aiheutti jälleen mielenosoituksia. Viimein 27. helmikuuta hän suostui luovuttamaan vallan Abdrabuh Mansur Hadille. Salehin vallasta luopumisen jälkeen YK:n turvallisuusneuvosto arvioi Salehin keränneen valassa ollessaan 32–60 miljardin dollarin omaisuuden.
Hadin johtama uusi väliaikaishallinto pyrki toteuttamaan uutta, liberaalimpaa politiikkaa. Keskustelut esimerkiksi hallinnollisesta uudistuksesta eivät kuitenkaan tuntuneet etenevän, mikä yhdistettynä huonoon taloustilanteeseen johti jälleen epävakauteen. Samalla entinen presidentti Saleh pyrki jatkuvasti sekaantumaan väliaikaishallinnon toimintaan. Esimerkiksi Yhdistyneet kansakunnat asetti Salehille pakotteita vallanvaihdoksen horjuttamisesta. Pohjoisen huthit osallistuivat väliaikaishallinnon toimintaan sen alkuvaiheessa, mutta epäonnistumisen jälkeen liike päätti turvata oman asemansa. Syyskuussa 2014 huthit etenivät pohjoisen Saadasta kohti etelää ja valtasivat maan pääkaupungin Sanaan. Salehilla oli oleellinen osuus huthien etenemisessä, ja hän uskoi voivansa käyttää aikaisempia vihollisiaan hutheja Hadin hallinnossa olevia muita poliittisia vastustajiaan vastaan. Zaidilaisella huthi-liikkeellä oli aluksi monien jemeniläisten tuki uskonnosta riippumatta. Sen yrittäessä asettaa ehtoja Hadille tämä kuitenkin erosi tammikuussa 2015 ja pakeni etelän satamakaupunki Adeniin. Tilannetta seurasi Jemenin sisällissota huthien, Salehille uskollisten turvallisuusjoukkojen ja Hadin johtaman kansainvälisesti tunnustetun hallinnon välillä huthien ja Salehin joukkojen yrittäessä ottaa koko maan haltuunsa.
Elämäkerta > Jemenin sisällissota

Jemeniä ympäröivät sunnalaiset arabimaat sekaantuivat tilanteeseen pelätessään Iranin käyttävän tilannetta hyväkseen kasvattaakseen omaa vaikutusvaltaansa alueella. Saudi-Arabian johtama arabimaiden koalitio aloitti ilmaiskut hutheja vastaan Yhdysvaltojen, Yhdistyneen kuningaskunnan ja Ranskan logististisella tuella. Huthien eteneminen pysäytettiin Adenin ulkopuolella, ja heidät ajettiin ulos suuresta osasta maan eteläosia. Huthit hallitsivat kuitenkin edelleen maan pohjoisosia ja pääkaupunkia Sanaata. Samaan aikaan Arabian niemimaan al-Qaida kiihdytti omia hyökkäyksiään.
Salehin ja huthien liitto alkoi rakoilla vuoden 2017 puolella, ja Saleh vihjaisi saattavansa olla valmis sopimukseen Saudi-Arabian kanssa. Joulukuussa 2017 huthien ja Salehin kannattajien välillä puhkesi yhteenottoja maan pääkaupungissa Sanaassa. Salehin liittolaiset valtasivat aluksi nopeasti suuren osan pääkaupungin eteläosista ja Saudi-Arabia julisti tukevansa "vallankumousta" hutheja vastaan. Huthit ottivat kuitenkin jälleen haltuunsa suurimman osan pääkaupungista 3. joulukuuta mennessä, ja Salehin suvun ja liittolaisten kotien lähettyvillä käytiin ankaria taisteluja. Saudi-Arabian johtama koalitio teki iskuja hutheja vastaan, mutta näiden onnistui silti lopulta vallata Salehin oma koti, ja liikkeellä olleet huhut saudien johtaman koalition etenemisestä pääkaupunkiin osoittautuivat pian vääriksi. Hieman myöhemmin Salehin uutisoitiin kuolleen. Salehin puolue Yleinen kansankongressi vahvisti Salehin saaneen surmansa maanantaina 4. joulukuuta. Huthitaustaisten lähteiden mukaan Saleh sai surmansa tiesululla Sanaan eteläpuolella kapinallisten hyökättyä singoin ja käsiasein häntä kuljettanutta autoa vastaan. Samassa hyökkäyksessä sai surmansa myös yleisen kansalliskongressin pääsihteeri Aref al-Zouka. Myöhemmin sosiaalisessa mediassa levitettiin videota, jolla Salehia muistuttava ruumis siirrettiin lava-autoon.
Yksityiselämä

Saleh oli naimisissa, mutta hänen avioliitostaan on vain vähän julkista tietoa. Avioliitossa syntyi lapsia, joihin lukeutuivat kaksi poikaa nimeltä Ahmed ja Khaled. Uskonnoltaan hän oli zaidilainen šiiamuslimi.
Aiheesta muualla

Kuvia tai muita tiedostoja aiheesta Ali Abdullah Saleh Wikimedia Commonsissa
Presidentti Ali Abdullah Salehin virallinen sivu[vanhentunut linkki] (englanniksi)
Takinkääntäjä vai taitava poliitikko – Kuka oli Jemenin surmattu presidentti Ali Abdullah Saleh? Yle uutiset 4.12.2017
Saleh vuonna 1978.
Saleh ja Yhdysvaltain puolustusministeri Donald H. Rumsfeld Pentagonissa vuonna 2004.
Mielenosoitus Sanaassa vuonna 2011.
Anamorfoosi

Hans Holbeinin maalauksessa Suurlähettiläät on käytetty anamorfoosia pääkallon piilottamiseen. Kuvion erottaa katsomalla kuvaa vasemmalta (katsojan oikealta) alaviistoon.
Anamorfoosi tarkoittaa vääristynyttä projektiota tai perspektiiviä, jota katsojan pitää katsoa tietystä pisteestä tai erityisvälineillä, jotta kuva näkyisi kuten on tarkoitettu. Kreikankielinen sana tarkoittaa "uudelleen muodostettua".
Usein anamorfoosia soveltava kuva on piirretty vinoksi, mutta se näyttää suoralta ja oikealta, kun sitä katsotaan vinosti määrätystä kohdasta, erityisen peilin tai monisärmäisten hiottujen lasien läpi.
Aiheesta muualla

Kuvia tai muita tiedostoja aiheesta Anamorfoosi Wikimedia Commonsissa
Aristeides (kuvanveistäjä)

| Aristeides> Ἀριστείδης.Henkilötiedot |
| --- | --- |
Syntynyt: 400-luku eaa.
Kuollut: 300-luku eaa.
Taiteilija
Aktiivisena:  n. 388 eaa.
Ala:  kuvanveistäjä
Taidesuuntaus:  klassinen kuvanveisto
Aristeides (m.kreik. Ἀριστείδης, Aristeidēs, lat. Arist(e)ides; 400/300-luku eaa.) oli antiikin kreikkalainen kuvanveistäjä, joka edusti klassisen kauden kuvanveistoa. Hän toimi noin vuoden 388 eaa. tienoilla.
Aristeides oli Plinius vanhemman mukaan Polykleitoksen oppilas, millä perusteella hänet voidaan myös ajoittaa. Aristeidesta ylistettiin antiikissa veistoksistaan, jotka esittivät neli- ja parivaljakkoja. Kyseessä saattaa olla sama Aristeides, jonka kerrotaan tehneen parannuksia Olympian stadionilla.
Alla får påsar

| Alla får påsar Magnus Uggla |
| --- | --- | --- |

Studioalbumin tiedot
 Äänitetty : 1993
 Julkaistu: lokakuussa 1993
 Tuottaja(t): Anders Glenmark
 Tyylilaji: pop, rock
 Kesto: 47.05
 Levy-yhtiö: Columbia Records
Magnus Ugglan muut julkaisut
| 35-åringen 1989 | Alla får påsar 1993 | 100% Uggla 1994 |
Alla får påsar on ruotsalaisen Magnus Ugglan vuonna 1993 julkaistu albumi. Se on Ugglan kymmenes studioalbumi. Albumia myytiin hyvin ja se sijoittui hyvin listoilla.
Albumin kappaleista muun muassa ”Mitt decennium” ja ”4 sekunder” nousivat hiteiksi. Molemmista kappaleista tehtiin lisäksi musiikkivideo.
Kappaleet

Kaikissa kappaleissa sanoitukset: Magnus Uggla ; sävellykset: Magnus Uggla / Anders Henriksson
Mitt decennium (4.31)
Jånni Balle (3.08)
Vi 2 (Till dom otrogna) (4.03)
Victoria (4.15)
Trubaduren (5.12)
Nummer 1 (4.09)
2:a på bollen (4.01)
4 sekunder (4.04)
Dansar aldrig nykter (3.39)
1:a gången (3.15)
Jånni Balle (maxi-version) (6.02)
Amstetten

| Amstetten |
| --- | --- |

 vaakuna
 Amstetten
 Koordinaatit: 48°07′0″N, 14°52′0″E 
Valtio:   Itävalta
Osavaltio:  Ala-Itävalta
Hallinto:  
 – Kaupunginjohtaja:  Christian Haberhauer
Pinta-ala:  
 – Kokonaispinta-ala:  51,9 km²
Korkeus:  275 m
Väkiluku (2019)  (arvio):  23 727
 – Väestötiheys:  457,2 as./km²
Aikavyöhyke:  UTC+1
 – Kesäaika:  UTC+2
Postinumero:  3300
 
 www.amstetten.noe.gv.at 
Infobox OKVirheellinen NIMI-arvo: 
Amstetten-Mauer -sairaala
Amstetten on kaupunki Itävallassa Ala-Itävallan osavaltiossa. Asukkaita kaupungissa oli vuoden 2019 arvion mukaan 23 727 ja väestötiheys oli noin 460 asukasta neliökilometriä kohden. Pinta-alaa Amstettenilla on 51,9 neliökilometriä. Amstetten kuuluu historialliseen Mostviertelin alueeseen
Ranskassa sijaitseva Ruelle-sur-Touvre on ollut Amstettenin ystävyyskaupunki vuodesta 1972 lähtien.
Insestiskandaali

Huhtikuussa 2008 Itävallan poliisi paljasti paikallisen Josef Fritzlin pitäneen vuodesta 1984 saakka tytärtään Elisabethia seksiorjana kellarissaan.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (saksaksi)
Allas

Allas tarkoittaa yleensä laakeaa esinettä, rakennelmaa tai muodostumaa. Se voi viitata seuraaviin asioihin:
allas, laakea ja laaja maanpinnan tai merenpohjan painanne
allastelakka, telakan toimintoihin liittyvä, rantaviivasta maallepäin rakennettu sulkuporteilla padottava kuivatelakka
satama-allas, satamalaiturin ja aallonmurtajan muodostaman keinotekoisen niemen suojaan jäävä vesialue satamassa
uima-allas, vedellä täytettävä uimista varten rakennettu päältä avonainen säiliö
Allas Sea Pool, merikylpylä Helsingin Katajanokalla
Allas, P.V. Lehtisen ohjaama lyhytelokuva vuodelta 2022.
Sukunimenä

Teet Allas (s. 1977), virolainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Allas”, voi hakea sivunnimihaulla, laajalla sivunnimihaulla tai tekstihaulla.
Allenin piirikunta

Allenin piirikunta (engl. Allen County) on neljän Yhdysvaltojen piirikunnan nimi
Allenin piirikunta, Indiana
Allenin piirikunta, Kansas
Allenin piirikunta, Kentucky
Allenin piirikunta (Allen Parish), Louisiana
Allenin piirikunta, Ohio
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Allenin piirikunta”, voi hakea sivunnimihaulla, laajalla sivunnimihaulla tai tekstihaulla.
Anan (Nagano)

| Anan |
| --- | --- |
 lippu:  vaakuna

Valtio:  Japani
Prefektuuri:  Naganon prefektuuri
Pinta-ala:  
 – Kokonaispinta-ala:  123,1 km²
Väkiluku (2020):  4 032
 – Väestötiheys:  34,96 as./km²
Infobox OKVirheellinen NIMI-arvo: 
Anan (jap. 阿南町, Anan-chō) on maaseutukaupunki Japanin Naganon prefektuurissa. Siellä asuu 4 032 asukasta, sen pinta-ala on 123,1 neliökilometriä ja väestötiheys 34,96 asukasta neliökilometrillä. Väkiluku laskee.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 6 565 |  |
| 2000 | 6 232 | -333 |
| 2005 | 5 972 | -260 |
| 2010 | 5 455 | -517 |
| 2015 | 4 962 | -493 |
| 2020 | 4 302 | -660 |
Alfréd Haar

Alfréd Haar
Alfréd Haar (1885–1933) oli unkarilainen matemaatikko. Hänen työnsä painottui suureksi osaksi differentiaaliyhtälöihin, Tšebyšovin lauseeseen ja erityisesti topologisiin ryhmiin. Hänen mukaansa on nimetty Haarin mitta.
Alfréd Jindra

| Mitalit> Maa:   Tšekkoslovakia.Miesten ratamelonta. Olympialaiset  | Mitalit> Maa:   Tšekkoslovakia.Miesten ratamelonta. Olympialaiset  | Mitalit> Maa:   Tšekkoslovakia.Miesten ratamelonta. Olympialaiset  | Maa:   Tšekkoslovakia> Miesten ratamelonta. |
| --- | --- | --- | --- |
|  Pronssia | Helsinki 1952 | C-1 10 000 m |  |
Alfréd Jindra (31. maaliskuuta 1930 Praha – 7. toukokuuta 2006 Praha, Tšekki) oli tšekkoslovakialainen ratameloja ja olympiamitalisti.
Jindra voitti kanadalaisyksiköissä 10 000 metrillä olympiapronssia Helsingissä 1952.
Andreas Deja

Andreas Deja
Andreas Deja (s. 1957) on Puolassa syntynyt animaattori, joka on työskennellyt Walt Disney Animation Studiosilla. 1980-luvun alussa hän lähetti piirustuksiaan Disneylle ja sai lopulta kutsun tulla töihin Burbankin studioille Kaliforniaan. Siellä hän aloitti työt Disneyn Nine Old Men -ryhmään kuuluneiden Frank Thomasin ja Milton Kahlin opetuksessa.
Dejan animoimia hahmoja ovat Kaunottaren ja hirviön Gaston, Leijonakuninkaan Scar, Aladdinin Jafar, Herkuleksen Herkules ja Lilo ja Stitchin Lilo. Bambi 2:ssa hän toimi neuvoa-antavana animaatioeksperttinä. Lisäksi hän on osallistunut myös esimerkiksi elokuvien Nalle Puhin elokuvan ja Prinsessan ja Sammakon tekoon.
Alla fine della notte

| Alla fine della notte Neffa |
| --- | --- | --- |

Studioalbumin tiedot
 Julkaistu: 9. kesäkuuta 2006
 Tyylilaji: pop, blue-eyed soul, R&B, hip hop soul
 Levy-yhtiö: Sony Music
Neffan muut julkaisut
| I molteplici mondi di Giovanni, il cantante Neffa 2005 | Alla fine della notte 2006 | Aspettando il sole 2007 |
Alla fine della notte on italialaisen poplaulaja Neffan viides albumi, joka julkaistiin 9. kesäkuuta 2006.
Kappaleet

Tanta luce – 3:50
Il mondo nuovo – 3:58
Senza ali – 4:48
La notte – 3:34
Blu – 5:44
Passione – 3:48
Tu non mi manchi – 3:17
Cambierà – 4:09
Vieni appena puoi – 4:19
Che sarà sarà – 3:32
Venere – 2:53
Luna nuova – 5:29
Tutto tu – 2:20
Aiheesta muualla

Alla fine della notte discogs.com-sivustolla
Altenburg (täsmennyssivu)

Altenburg voi tarkoittaa seuraavia:
Altenburg, kaupunki Thüringenissä, Saksassa
Bad Deutsch-Altenburg, kaupunki Ala-Itävallassa
Elisabet Saksi-Altenburg (1865–1927), saksalais-venäläinen suuriruhtinatar, Konstantin Konstantinovitš Romanovin puoliso
Jeff Altenburg (s. 1962), yhdysvaltalainen autourheilija
Johann Ernst Altenburg (1734–1801), saksalainen säveltäjä, urkuri ja trumpetisti
Michael Altenburg (1584–1640), saksalainen pappi ja säveltäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Altenburg”, voi hakea sivunnimihaulla, laajalla sivunnimihaulla tai tekstihaulla.